# Η ΟΡΓΑΝΩΤΙΚΗ ΕΠΙΤΡΟΠΗ ΕΞΕΤΑΣΕΩΝ ΥΠΟΨΗΦΙΩΝ ΔΙΚΗΓΟΡΩΝ

# ΤΟΥ ΕΦΕΤΕΙΟΥ ΙΩΑΝΝΙΝΩΝ

Αποτελούμενη από τους: **Μαρία Νάκα** του Κυριάκου, Πρόεδρο του Δικηγορικού Συλλόγου Ιωαννίνων, Πρόεδρο της Επιτροπής, **Πέτρο Παπαδόπουλο** του Θωμά, μέλος του Διοικητικού Συμβουλίου του Δικηγορικού Συλλόγου Άρτας, **Δημήτριο Τζόκα** του Κωνσταντίνου, μέλος του Διοικητικού Συμβουλίου του Δικηγορικού Συλλόγου Πρέβεζας, μέλη της Επιτροπής και η **Γραμματέας** Αλίκη Καλφιγκοπούλου, Γραμματέας του Δικηγορικού Συλλόγου Ιωαννίνων, η οποία συγκροτήθηκε με απόφαση του Διοικητικού Συμβουλίου του Δικηγορικού Συλλόγου Ιωαννίνων στην υπ’ αριθμ. 131/30.9.2021 συνεδρίασή του.

Συνεδρίασε, μέσω τηλεδιάσκεψης, στις 8 Οκτωβρίου 2021, μετά από την 7.10.2021 πρόσκληση της Προέδρου της Οργανωτικής Επιτροπής, προκειμένου να **καθορισθεί** ο χρόνος έναρξης υποβολής των αιτήσεων και των δικαιολογητικών των υποψηφίων και ο τρόπος υποβολής των αιτήσεων και δικαιολογητικών καθώς και να ρυθμιστεί κάθε αναγκαία σχετική λεπτομέρεια για τη διενέργεια του πανελλήνιου διαγωνισμού δικηγόρων Β΄ εξεταστικής περιόδου 2021, ο οποίος προκηρύχθηκε με την υπ’ αριθμ. 26/8.9.2021 απόφαση της ΣΥΝΤΟΝΙΣΤΙΚΗΣ ΕΠΙΤΡΟΠΗΣ ΤΗΣ ΟΛΟΜΕΛΕΙΑΣ ΤΩΝ ΠΡΟΕΔΡΩΝ ΤΩΝ ΔΙΚΗΓΟΡΙΚΩΝ ΣΥΛΛΟΓΩΝ ΕΛΛΑΔΟΣ.

Ακολούθησε διαλογική συζήτηση μεταξύ των μελών της επιτροπής.

Η Οργανωτική Επιτροπή, αφού έλαβε υπόψη **1.** Τις διατάξεις των άρθρων 6, 13 και 18 έως 22 του ν. 4194/2013 «Κώδικας Δικηγόρων» (Α’ 208), όπως ισχύουν. **2.** Τις υπ’ αρ. 26/8.9.2021, 27/8.9.2021 αποφάσεις της Συντονιστικής Επιτροπής της Ολομέλειας των Προέδρων των Δικηγορικών Συλλόγων Ελλάδος και **3.** Το υπ’ αριθμ. 29/9.9.2021 έγγραφο της Συντονιστικής Επιτροπής της Ολομέλειας των Προέδρων των Δικηγορικών Συλλόγων Ελλάδος

**Ορίζει ομόφωνα**

**Τη Δευτέρα, 11 Οκτωβρίου 2021 ως χρόνο έναρξης υποβολής των αιτήσεων** και κατάθεσης των δικαιολογητικών των υποψηφίων για την συμμετοχή στον πανελλήνιο διαγωνισμό δικηγόρων Β΄ εξεταστικής περιόδου 2021 **και χρόνο λήξης την Δευτέρα, 25 Οκτωβρίου 2021 ώρα 14:00**, όπως ορίζεται στην απόφαση 26/9.2.2021 της Συντονιστικής απόφαση της Ολομέλειας των Προέδρων των Δικηγορικών Συλλόγων Ελλάδος.

**Ορίζει την υποβολή της αίτησης συμμετοχής των υποψηφίων και κατάθεσης δικαιολογητικών δια ζώσης ενώπιον της Γραμματέως της Οργανωτικής Επιτροπής κ.** Αλίκης Καλφιγκοπούλου ή μέσω ταχυδρομείου προς την Οργανωτική Επιτροπή του Εφετείου Ιωαννίνων που εδρεύει στον Δικηγορικό Σύλλογο Ιωαννίνων - Δικαστικό Μέγαρο Ιωαννίνων – Δωδώνης 1- ΤΚ 45100 με την ένδειξη ΑΙΤΗΣΗ ΣΥΜΜΕΤΟΧΗΣ ΣΤΟΝ ΔΙΑΓΩΝΙΣΜΟ ΔΙΚΗΓΟΡΩΝ Β ΕΞΕΤΑΣΤΙΚΗΣ 2021).

Να αποσταλεί η παρούσα στην Συντονιστική Επιτροπή της Ολομέλειας των Προέδρων των Δικηγορικών Συλλόγων Ελλάδος, στους Δικηγορικούς Συλλόγους Άρτας και Πρέβεζας, στο Εφετείο Ιωαννίνων, να αναρτηθεί στους πίνακες ανακοινώσεων αυτών και στην ιστοσελίδα του Δικηγορικού Συλλόγου Ιωαννίνων καθώς και να γνωστοποιηθεί στους αναπληρωτές των μελών της Οργανωτικής Επιτροπής του Εφετείου Ιωαννίνων.

Κρίθηκε και αποφασίσθηκε μέσω τηλεδιάσκεψης λόγω πανδημίας στις 8 Οκτωβρίου 2021.

|  |  |  |
| --- | --- | --- |
| **Η ΠΡΟΕΔΡΟΣ**  |  | **ΤΑ ΜΕΛΗ** |